title: 2007/627/ΕΚ: Απόφαση του Συμβουλίου, της 28ης Σεπτεμβρίου 2007 , σχετικά με την καταγγελία εξ ονόματος της Κοινότητας του πρωτοκόλλου 3 για τη ζάχαρη κρατών ΑΚΕ το οποίο περιλαμβάνεται στη σύμβαση της Λομέ ΑΚΕ-ΕΟΚ και τις αντίστοιχες δηλώσεις που επισυνάπτονται στην εν λόγω σύμβαση, που περιέχονται στο πρωτόκολλο 3 το οποίο προσαρτάται στο παράρτημα V της συμφωνίας εταιρικής σχέσης ΑΚΕ-ΕΚ, όσον αφορά τα Μπαρμπάντος, το Μπελίζ, τη Δημοκρατία του Κονγκό, τη Δημοκρατία της Ακτής του Ελεφαντοστού, τη Δημοκρατία των Νήσων Φίτζι, τη Δημοκρατία της Γουιάνας, την Ιαμαϊκή, τη Δημοκρατία της Κένυας, τη Δημοκρατία της Μαδαγασκάρης, τη Δημοκρατία του Μαλάουι, τη Δημοκρατία του Μαυρικίου, τη Δημοκρατία της Μοζαμβίκης, την Ομοσπονδία του Αγίου Χριστοφόρου και Νέβις, τη Δημοκρατία του Σουρινάμ, το Βασίλειο της Σουαζιλάνδης, την Ενωμένη Δημοκρατία της Τανζανίας, τη Δημοκρατία του Τρινιδάδ και Τομπάγκο, τη Δημοκρατία της Ουγκάντας, τη Δημοκρατία της Ζάμπιας και τη Δημοκρατία της Ζιμπάμπουε

text:
               29.9.2007

               EL

               Επίσημη Εφημερίδα της Ευρωπαϊκής Ένωσης

               L 255/38

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 28ης Σεπτεμβρίου 2007
   σχετικά με την καταγγελία εξ ονόματος της Κοινότητας του πρωτοκόλλου 3 για τη ζάχαρη κρατών ΑΚΕ το οποίο περιλαμβάνεται στη σύμβαση της Λομέ ΑΚΕ-ΕΟΚ και τις αντίστοιχες δηλώσεις που επισυνάπτονται στην εν λόγω σύμβαση, που περιέχονται στο πρωτόκολλο 3 το οποίο προσαρτάται στο παράρτημα V της συμφωνίας εταιρικής σχέσης ΑΚΕ-ΕΚ, όσον αφορά τα Μπαρμπάντος, το Μπελίζ, τη Δημοκρατία του Κονγκό, τη Δημοκρατία της Ακτής του Ελεφαντοστού, τη Δημοκρατία των Νήσων Φίτζι, τη Δημοκρατία της Γουιάνας, την Ιαμαϊκή, τη Δημοκρατία της Κένυας, τη Δημοκρατία της Μαδαγασκάρης, τη Δημοκρατία του Μαλάουι, τη Δημοκρατία του Μαυρικίου, τη Δημοκρατία της Μοζαμβίκης, την Ομοσπονδία του Αγίου Χριστοφόρου και Νέβις, τη Δημοκρατία του Σουρινάμ, το Βασίλειο της Σουαζιλάνδης, την Ενωμένη Δημοκρατία της Τανζανίας, τη Δημοκρατία του Τρινιδάδ και Τομπάγκο, τη Δημοκρατία της Ουγκάντας, τη Δημοκρατία της Ζάμπιας και τη Δημοκρατία της Ζιμπάμπουε
   (2007/627/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Σύμφωνα με το πρωτόκολλο 3 για τη ζάχαρη κρατών ΑΚΕ το οποίο περιλαμβάνεται στη σύμβαση της Λομέ ΑΚΕ-ΕΟΚ που υπεγράφη στις 28 Φεβρουαρίου 1975 και τις αντίστοιχες δηλώσεις που επισυνάπτονται στην εν λόγω σύμβαση (το οποίο εφεξής καλείται «πρωτόκολλο για τη ζάχαρη»), το οποίο περιλαμβάνεται στο πρωτόκολλο 3 το οποίο προσαρτάται στο παράρτημα V της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στο Κοτονού στις 23 Ιουνίου 2000 (η οποία στο εξής καλείται «συμφωνία εταιρικής σχέσης ΑΚΕ-ΕΚ») (1), η Κοινότητα αναλαμβάνει την υποχρέωση, για απροσδιόριστη χρονική περίοδο, να αγοράζει και να εισάγει, σε εγγυημένες τιμές, καθορισμένες ποσότητες ζάχαρης ζαχαροκάλαμου, ακατέργαστης ή λευκής, καταγωγής συνυπογραφόντων κρατών ΑΚΕ, τις οποίες αναλαμβάνουν τα κράτη αυτά να προμηθεύουν στην Κοινότητα. Το πρωτόκολλο για τη ζάχαρη προβλέπει ότι η Κοινότητα μπορεί να καταγγείλει το πρωτόκολλο έναντι κάθε κράτους ΑΚΕ, και ότι κάθε κράτος ΑΚΕ μπορεί να καταγγείλει το πρωτόκολλο έναντι της Κοινότητας, κατόπιν διετούς προειδοποιήσεως.

               (2)

               Η ισχύς των τρεχουσών εμπορικών διατάξεων οι οποίες εφαρμόζονται στα κράτη ΑΚΕ, που καθορίζονται στο παράρτημα V της συμφωνίας εταιρικής συνεργασίας, λήγει στις 31 Δεκεμβρίου 2007. Σύμφωνα με το άρθρο 36 της συμφωνίας εταιρικής σχέσης ΑΚΕ-ΕΚ οι συμφωνίες οικονομικής εταιρικής σχέσης (ΣΟΕΣ) θα αποτελέσουν το νέο νομικό πλαίσιο για τις εμπορικές συναλλαγές με τα κράτη ΑΚΕ και θα αντικαταστήσουν το καθεστώς εμπορικών συναλλαγών στη συμφωνία εταιρικής σχέσης ΑΚΕ-ΕΚ. Βάσει του άρθρου 36 παράγραφος 4 της συμφωνίας εταιρικής σχέσης ΑΚΕ-ΕΚ, επιβάλλεται τα αντισυμβαλλόμενα μέρη να αναθεωρήσουν το πρωτόκολλο για τη ζάχαρη στο πλαίσιο των διαπραγματεύσεων για τις ΣΟΕΣ. Η ισχύς της απαλλαγής από τις υποχρεώσεις της Κοινότητας δυνάμει του άρθρου 1 της ΓΣΔΕ αναφορικά με τις εμπορικές προτιμήσεις που παραχωρούνται στις χώρες ΑΚΕ βάσει της συμφωνίας εταιρικής συνεργασίας, που είχε χορηγηθεί από την υπουργική διάσκεψη της ΠΟΕ στην Ντόχα, στις 14 Νοεμβρίου 2001, λήγει επίσης στις 31 Δεκεμβρίου 2007.

               (3)

               Για να εξασφαλιστεί ότι το καθεστώς εισαγωγών για τη ζάχαρη θα συμπεριληφθεί στο καθεστώς εισαγωγών που προβλέπεται στις ΣΟΕΣ ενδείκνυται να ληφθούν όλα τα αναγκαία μέτρα, έτσι ώστε να εξασφαλιστεί η περάτωση ισχύος του πρωτοκόλλου για τη ζάχαρη και όλων των δεσμεύσεων που περιλαμβάνονται σε αυτό σε ένα αρκετά πρόωρο στάδιο, ενόψει της τήρησης του απαιτούμενου όρου της διετούς προειδοποίησης όπως προβλέπεται από το πρωτόκολλο για τη ζάχαρη.

               (4)

               Οι διακανονισμοί του πρωτοκόλλου για τη ζάχαρη εξυπηρέτησαν και τα κράτη ΑΚΕ και την Κοινότητα διασφαλίζοντας στους εξαγωγείς ΑΚΕ διέξοδο σε μια επικερδή αγορά και έναν κανονικό εφοδιασμό για τα κοινοτικά διυλιστήρια ζαχαροκάλαμου. Όμως, οι διακανονισμοί αυτοί δεν μπορούν πια να διατηρηθούν. Στην αναθεωρημένη κοινοτική αγορά ζάχαρης, η Κοινότητα θα σταματήσει να εγγυάται τις τιμές στους ευρωπαίους παραγωγούς ζάχαρης καθώς ο παλαιός μηχανισμός παρέμβασης καταργείται σταδιακά.

               (5)

               Στη μετάβαση προς την απελευθέρωση του εμπορίου ΑΚΕ-ΕΚ, οι απεριόριστες ποσότητες δεν μπορούν να συνυπάρξουν με τις εγγυήσεις τιμών και όγκου του πρωτοκόλλου για τη ζάχαρη. Για τις λιγότερο αναπτυγμένες χώρες, η απεριόριστη πρόσβαση για τη ζάχαρη προβλέπεται, με την πρωτοβουλία «Όλα πλην όπλων», από την 1η Ιουλίου 2009. Επειδή η αρχή της δεύτερης φάσης της μεταβατικής περιόδου προβλέπεται για την 1η Οκτωβρίου 2009, το καθεστώς της ανωτέρω πρωτοβουλίας θα πρέπει να αναπροσαρμοσθεί αναλόγως.

               (6)

               Η καταγγελία δεν προδικάζει την επακόλουθη αμοιβαία συμφωνία μεταξύ της Κοινότητας και των κρατών ΑΚΕ σχετικά με τη μεταχείριση της ζάχαρης στο πλαίσιο συνολικών ΣΟΕΣ.

               (7)

               Συνεπώς, επιβάλλεται η καταγγελία του πρωτοκόλλου για τη ζάχαρη σύμφωνα με το άρθρο 10 του πρωτοκόλλου αυτού και η κοινοποίηση σε κάθε κράτος ΑΚΕ που έχει συνυπογράψει το πρωτόκολλο για τη ζάχαρη της εν λόγω καταγγελίας,

         ΑΠΟΦΑΣΙΖΕΙ:
   Άρθρο 1
   Το πρωτόκολλο 3 για τη ζάχαρη ΑΚΕ το οποίο περιλαμβάνεται στη σύμβαση ΑΚΕ-ΕΟΚ της Λομέ που υπεγράφη στις 28 Φεβρουαρίου 1975 και οι αντίστοιχες δηλώσεις που επισυνάπτονται στην εν λόγω σύμβαση, που περιλαμβάνεται στο πρωτόκολλο 3 που προσαρτάται στο παράρτημα V της συμφωνίας εταιρικής σχέσης ΑΚΕ-ΕΚ, η οποία υπεγράφη στο Κοτονού στις 23 Ιουνίου 2000, καταγγέλλεται εξ ονόματος της Κοινότητας από την 1η Οκτωβρίου 2009 όσον αφορά τα Μπαρμπάντος, το Μπελίζ, τη Δημοκρατία του Κονγκό, τη Δημοκρατία της Ακτής του Ελεφαντοστού, τη Δημοκρατία των Νήσων Φίτζι, τη Δημοκρατία της Γουιάνας, την Ιαμαϊκή, τη Δημοκρατία της Κένυας, τη Δημοκρατία της Μαδαγασκάρης, τη Δημοκρατία του Μαλάουι, τη Δημοκρατία του Μαυρικίου, τη Δημοκρατία της Μοζαμβίκης, την Ομοσπονδία του Αγίου Χριστοφόρου και Νέβις, τη Δημοκρατία του Σουρινάμ, το Βασίλειο της Σουαζιλάνδης, την Ενωμένη Δημοκρατία της Τανζανίας, τη Δημοκρατία του Τρινιδάδ και Τομπάγκο, τη Δημοκρατία της Ουγκάντας, τη Δημοκρατία της Ζάμπιας και τη Δημοκρατία της Ζιμπάμπουε.
   Άρθρο 2
   Ο πρόεδρος του Συμβουλίου εξουσιοδοτείται βάσει της παρούσας απόφασης να προσδιορίσει το πρόσωπο (τα πρόσωπα) που είναι εξουσιοδοτημένα να κοινοποιήσουν στις κυβερνήσεις των Μπαρμπάντος, του Μπελίζ, της Δημοκρατίας του Κονγκό, της Δημοκρατίας της Ακτής του Ελεφαντοστού, της Δημοκρατίας των Νήσων Φίτζι, της Δημοκρατίας της Γουιάνας, της Ιαμαϊκής, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατία του Μαυρικίου, της Δημοκρατίας της Μοζαμβίκης, της Ομοσπονδίας του Αγίου Χριστοφόρου και Νέβις, της Δημοκρατίας του Σουρινάμ, του Βασίλειου της Σουαζιλάνδης, της Ενωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντας, της Δημοκρατίας της Ζάμπιας και της Δημοκρατίας της Ζιμπάμπουε την καταγγελία του ανωτέρω πρωτοκόλλου.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 28 Σεπτεμβρίου 2007.

            Για το Συμβούλιο

            Ο Πρόεδρος

         M. PINHO

      (1)  ΕΕ L 317 της 15.12.2000, σ. 3, όπως αναθεωρήθηκε στο Λουξεμβούργο στις 25 Ιουνίου 2005 (ΕΕ L 287 της 28.10.2005, σ. 4).


Avis juridique important

|

41997D0035

Κεκτημένο του Σένγκεν - Απόφαση της εκτελεστικής επιτροπής της 15ης Δεκεμβρίου 1997 σχετικά με την τροποποίηση του δημοσιονομικού κανονισμού που αφορά το C.SIS [SCH/Com-ex (97) 35]

Επίσημη Εφημερίδα αριθ. L 239 της 22/09/2000 σ. 0444 - 0451

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 15ης Δεκεμβρίου 1997σχετικά με την τροποποίηση του δημοσιονομικού κανονισμού που αφορά το C.SIS[SCH/Com-ex (97) 35]Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη:το άρθρο 132 της σύμβασης εφαρμογής της συμφωνίας του Σένγκεν,τα άρθρα 92 και 119 της εν λόγω σύμβασης,τα άρθρα 2 και 3 της συμφωνίας συνεργασίας, συναφθείσης μεταξύ των συμβαλλομένων μερών της συμφωνίας του Σένγκεν και της σύμβασης εφαρμογής αυτής αφενός, και της Δημοκρατίας της Ισλανδίας καθώς και του Βασιλείου της Νορβηγίας αφετέρου,ΑΠΟΦΑΣΙΖΕΙ:Η έκδοση του δημοσιονομικού κανονισμού σχετικά με τις δαπάνες εγκατάστασης και λειτουργίας του C.SIS Σένγκεν [SCH/Com-ex (93) 16 rev.] της 20ής Δεκεμβρίου 1996 τροποποιείται ως ακολούθως.Βιέννη, 15 Δεκεμβρίου 1997.Ο ΠρόεδροςK. SchlöglSCH/Com-ex (93) 16 rev. 2Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη:το άρθρο 132 της σύμβασης εφαρμογής της συμφωνίας του Σένγκεν,το άρθρο 92 και 119 της εν λόγω σύμβασης,το άρθρο 2 και 3 της συμφωνίας συνεργασίας, συναφθείσης μεταξύ των συμβαλλομένων μερών της συμφωνίας του Σένγκεν και της σύμβασης εφαρμογής αυτής αφενός, και της Δημοκρατίας της Ισλανδίας καθώς και του Βασιλείου της Νορβηγίας, αφετέρου,ΑΠΟΦΑΣΙΖΕΙ:Υιοθετείται ο ακόλουθος οικονομικός κανονισμός σχετικά με τις δαπάνες εγκατάστασης και λειτουργίας της τεχνικής υπηρεσίας υποστηρίξεως του συστήματος πληροφοριών Σένγκεν (C.SIS).ΟΙΚΟΝΟΜΙΚΟΣ ΚΑΝΟΝΙΣΜΟΣΔΑΠΑΝΩΝ ΕΓΚΑΤΑΣΤΑΣΗΣ ΚΑΙ ΛΕΙΤΟΥΡΓΙΑΣ ΤΟΥ ΣΥΣΤΗΜΑΤΟΣ ΠΛΗΡΟΦΟΡΙΩΝ ΣΕΝΓΚΕΝ C.SISΤΙΤΛΟΣ IΓΕΝΙΚΕΣ ΔΙΑΤΑΞΕΙΣΟ προϋπολογισμός για τη λειτουργία της τεχνικής υποστηρίξεως του συστήματος πληροφόρησης Σένγκεν, προβλεπομένου από τα άρθρα 92 και 119 της συμβάσεως εφαρμογής της συμφωνίας Σένγκεν της 14ης Ιουνίου 1985 και εφεξής καλουμένου C.SIS, το οποίο είναι εγκατεστημένο στο Στρασβούργο, αποτελείται από:- τον προϋπολογισμό για την εγκατάσταση του κεντρικού συστήματος πληροφορικής, η εξουσιοδότηση δαπανών του οποίου εγκρίνεται από την εκτελεστική επιτροπή κατόπιν γνωμοδοτήσεως της κεντρικής ομάδας,- τον προϋπολογισμό λειτουργίας, του οποίου το επιτρεπόμενο ετησίως ύψος δαπανών εγκρίνεται από την εκτελεστική επιτροπή κατόπιν γνωμοδοτήσεως της κεντρικής ομάδας.Ο προϋπολογισμός εγκατάστασης και ο προϋπολογισμός λειτουργίας του C.SIS λαμβάνουν υπόψη, στο μέτρο του δυνατού, το σχέδιο πολυετούς πρόβλεψης για την εγκατάσταση και λειτουργία του SIS.Το σχέδιο πολυετούς πρόβλεψης για την εγκατάσταση και λειτουργία του SIS, το οποίο εκτείνεται σε τρία τουλάχιστον έτη, περιλαμβάνει την εκτίμηση των προβλεπομένων δαπανών.Το σχέδιο πολυετούς πρόβλεψης για την εγκατάσταση και λειτουργία του SIS ενημερώνεται ετησίως από την επιτροπή προσανατολισμού του SIS και επικυρώνεται κατά το πρώτο τρίμηνο του ημερολογιακού έτους από την κεντρική ομάδα.1. Πόροι του C.SISΟι πόροι του C.SIS αποτελούνται, τόσο για τον προϋπολογισμό εγκατάστασης όσο και εκείνον της λειτουργίας, από τις συνεισφορές κάθε συμβαλλομένου μέρους καθώς και από τις συνεισφορές των κρατών της συμφωνίας συνεργασίας. Οι συνεισφορές των κρατών της συμφωνίας συνεργασίας καθορίζονται βάσει του μεριδίου τους επί του συνολικού ποσού του ακαθάριστου εγχώριου προϊόντος κάθε συμβαλλομένου μέρους και κάθε κράτους της συμφωνίας συνεργασίας. Οι συνεισφορές των συμβαλλομένων μερών καθορίζονται βάσει του ποσοστού κάθε συμβαλλομένου μέρους επί της ομοιόμορφης βάσεως ΦΠΑ, κατά την έννοια του άρθρου 2 πρώτο εδάφιο στοιχείο γ) της αποφάσεως του Συμβουλίου των Ευρωπαϊκών Κοινοτήτων της 24ης Ιουνίου 1988 περί του συστήματος των ιδίων πόρων των Κοινοτήτων.Η κατανομή των συνεισφορών μεταξύ των συμβαλλομένων μερών αφενός και των κρατών της συμφωνίας συνεργασίας αφετέρου, καθορίζεται κάθε χρόνο βάσει του μεριδίου κάθε συμβαλλομένου μέρους και των κρατών της συμφωνίας συνεργασίας επί του συνόλου των ακαθαρίστων εγχωρίων προϊόντων όλων των συμβαλλομένων μερών καθώς και των κρατών της συμφωνίας συνεργασίας του προηγούμενου έτους. Η κατανομή μεταξύ των συμβαλλομένων μερών, λαμβανομένων υπόψιν των υπολογισθεισών συνεισφορών των κρατών της συμφωνίας συνεργασίας, καθορίζεται κάθε χρόνο σε συνάρτηση με το μερίδιο κάθε συμβαλλομένου μέρους στον πόρο ΦΠΑ επί του συνόλου του πόρου ΦΠΑ των Ευρωπαϊκών Κοινοτήτων όπως αυτός ορίστηκε κατά την τελευταία διόρθωση του προϋπολογισμού των Κοινοτήτων, η οποία πραγματοποιήθηκε κατά τη διάρκεια του προηγουμένου οικονομικού έτους.Το ύψος των συνεισφορών κάθε συμβαλλομένου μέρους και κάθε κράτους της συμφωνίας συνεργασίας για καθένα από τους προϋπολογισμούς αυτούς υπολογίζεται και καθορίζεται από τη γαλλική πλευρά σε γαλλικά φράγκα.2. Καταβολή των συνεισφορώνΚάθε κράτος μέλος καθώς και κάθε κράτος της συμφωνίας συνεργασίας πρέπει να εξοφλεί τη συνεισφορά του καταβάλλοντάς την στο:Compte Trésor PublicBanque de Francen. 9000-3(agence centrale comptable du trésor)Κάθε καταβολή εγγράφεται στο ταμείο συνδρομής (αριθ. 09.1.4.782) που δημιουργήθηκε στον προϋπολογισμό του γαλλικού κράτους και του οποίου δικαιούχος είναι το Υπουργείο Εσωτερικών.3. Προσχώρηση νέων μελώνΗ προσχώρηση νέου κράτους μέλους θα επιφέρει, αρχής γενομένης από της ημερομηνίας προσχωρήσεώς του:- αναδιάρθρωση των μεριδίων κάθε συμβαλλομένου μέρους και κάθε κράτους της συμφωνίας συνεργασίας, υπό τις προϋποθέσεις που προβλέπονται στον τίτλο I σημείο 1 του παρόντος οικονομικού κανονισμού,- προσαρμογή της συμμετοχής κάθε συμβαλλομένου μέρους και κάθε κράτους της συμφωνίας συνεργασίας, ώστε να επιβληθεί στο νέο κράτος μέλος η συμμετοχή του στη λειτουργία του C.SIS, αρχής γενομένης από της ημερομηνίας προσχωρήσεώς του,- προσαρμογή της συμμετοχής κάθε συμβαλλομένου μέρους και κάθε κράτους της συμφωνίας συνεργασίας, ώστε να επιβαρυνθεί το νέο κράτος μέλος με ένα μέρος των δαπανών που έχουν ήδη καταβληθεί για την εγκατάσταση του C.SIS. Η συμμετοχή αυτή υπολογίζεται λαμβάνοντας υπόψη το ποσό του πόρου ΦΠΑ για το νέο κράτος μέλος επί του συνόλου του πόρου ΦΠΑ των ΕΚ για τα έτη τα οποία -προ της προσχωρήσεως του νέου κράτους- χρειάστηκε η χρηματοοικονομική δαπάνη για την εγκατάσταση του C.SIS. Η συμμετοχή αυτή επιστρέφεται στα υπόλοιπα κράτη κατ' αναλογίαν με το μερίδιό των, όπως αυτό υπολογίστηκε στον τίτλο I σημείο 2 του παρόντος κανονισμού.ΤΙΤΛΟΣ IIΠΡΟΫΠΟΛΟΓΙΣΜΟΣ ΕΓΚΑΤΑΣΤΑΣΕΩΣΗ Γαλλική Δημοκρατία φέρει το σύνολο των βαρών της εγκαταστάσεως του C.SIS σύμφωνα με τους κανόνες του γαλλικού δημοσιονομικού δικαίου. Τα ποσά για το μερίδιο κάθε κράτους μέλους και κάθε κράτους της συμφωνίας συνεργασίας προσδιορίζονται σύμφωνα με τις διαδικασίες του τίτλου I σημείο 1 και εκδίδονται από τη γαλλική πλευρά σε γαλλικά φράγκα.1. Πρόβλεψη δαπανώνΗ Γαλλία καταρτίζει το έτος που προηγείται της εκτέλεσής του, σχέδιο ετήσιου προϋπολογισμού για τις δαπάνες εγκατάστασης του C.SIS, το οποίο λαμβάνει υπόψη, στο μέτρο του δυνατού, τις ενδείξεις που περιλαμβάνονται στο σχέδιο πολυετούς πρόβλεψης για την εγκατάσταση και λειτουργία του SIS. Το εν λόγω σχέδιο προϋπολογισμού παρουσιάζει για γνωμοδότηση στην κεντρική ομάδα και υποβάλλεται για έγκριση στην εκτελεστική επιτροπή τουλάχιστον έξι μήνες πριν από την έναρξη του οικονομικού έτους.Σε περίπτωση απόρριψης του σχεδίου προϋπολογισμού, η Γαλλία προετοιμάζει το μήνα που ακολουθεί ένα νέο σχέδιο το οποίο υποβάλλεται αμέσως προς έγκριση στην εκτελεστική επιτροπή, μετά από γνωμοδότηση της κεντρικής ομάδας.Κατά τη διάρκεια του οικονομικού έτους του εν λόγω σχεδίου προϋπολογισμού, στα τέλη κάθε τριμήνου, η κεντρική ομάδα εγκρίνει, μετά από γνωμοδότηση της επιτροπής προσανατολισμού του SIS, τις δαπάνες εγκατάστασης του C.SIS καθώς και κάθε νέα μη προβλεπόμενη δαπάνη, η οποία θα αποτελεί αντικείμενο αιτιολογικής έκθεσης.Η Γαλλία καταρτίζει, κατά το πρώτο εξάμηνο που ακολουθεί το κλείσιμο ενός οικονομικού έτους, έναν πολυετή πίνακα των εγκεκριμένων δαπανών εγκατάστασης του C.SIS, έως τη λήξη του εν λόγω οικονομικού έτους από την κεντρική ομάδα.Ο πίνακας αυτός υποβάλλεται προς επικύρωση στην εκτελεστική επιτροπή παράλληλα με το σχέδιο ετήσιου προϋπολογισμού για τις δαπάνες εγκατάστασης του C.SIS.Κάθε δαπάνη που επικυρώνεται από την εκτελεστική επιτροπή συνεπάγεται την έναρξη του απαιτητού χαρακτήρα των μεριδίων που αναλογούν σε κάθε κράτος, σύμφωνα με τη διαδικασία του τίτλου II σημείο 2.Τα κράτη μέλη και τα κράτη της συμφωνίας συνεργασίας δεσμεύονται να καλύψουν το σύνολο των δαπανών εγκατάστασης στο ύψος του ποσού δαπάνης που έχει εγκριθεί από την εκτελεστική επιτροπή.Τα κράτη μέλη και τα κράτη της συμφωνίας συνεργασίας, μπορούν να επιλέγουν την εξόφληση της συνεισφοράς τους με την κατάθεση προκαταβολής προκειμένου να καλυφθεί εν όλω ή εν μέρει το προβλεπόμενο χρηματικό μερίδιο που τους αναλογεί για την εγκατάσταση του C.SIS.2. Τρόπος καλύψεωςΤα καθορισμένα ποσά για το μερίδιο κάθε συμβαλλομένου κράτους και κάθε κράτους της συμφωνίας συνεργασίας καταβάλλονται συνήθως κατά το μέτρο που πραγματοποιούνται πληρωμές από γαλλικής πλευράς.Ωστόσο, και προκειμένου να περιοριστούν οι συχνές εκκλήσεις για την καταβολή συνεισφορών, οι αιτήσεις εξοφλήσεως θα απευθύνονται από γαλλικής πλευράς στα κράτη δύο φορές: 30 Απριλίου και 31 Οκτωβρίου, ώστε να λαμβάνονται υπόψη οι προθεσμίες για την ανάληψη δαπανών λειτουργίας από τα κράτη.Η γαλλική πλευρά θα απευθύνει με επιστολή τις αιτήσεις εξοφλήσεως σε κάθε κράτος μέλος, μέσω των διοικήσεων τα στοιχεία των οποίων της έχουν γνωστοποιηθεί.Στην επιστολή αυτή θα υπενθυμίζονται:- η νομική βάση της αιτήσεως εξοφλήσεως,- το σύνολο του επιτρεπομένου ποσού του προϋπολογισμού εγκαταστάσεως, όπως έχει επικυρωθεί,- το καταβλητέο ποσό για την εν λόγω περίοδο,- τα απαραίτητα στοιχεία για την καταβολή της συμμετοχής, όπως αυτά αναφέρονται στον τίτλο I σημείο 2 του κανονισμού.Η επιστολή αυτή θα συνοδεύεται από φάκελο με τα ακόλουθα έγγραφα:- ανακεφαλαιωτικό πίνακα με τα μερίδια κάθε κράτους της συμφωνίας συνεργασίας τα οποία έχουν υπολογιστεί βάσει του ακαθάριστου εγχώριου προϊόντος, και ανακεφαλαιωτικό πίνακα με τα μερίδια κάθε κράτους στον προϋπολογισμό δαπανών λειτουργίας του C.SIS που διαπιστώθηκαν για μία συγκεκριμένη περίοδο επί τη βάσει του μεριδίου ΦΠΑ του εν λόγω κράτους στο SIS,- αντίγραφα δικαιολογητικών για το πληρωτέο ποσό.Για να εξασφαλιστεί η ποιότητα του λογιστικού ελέγχου των πληρωμών, είναι σημαντικό όπως η καταβολή της συμμετοχής κάθε κράτους συνοδεύεται από σημείωμα με τις ακόλουθες ενδείξεις:ΘΕΜΑ: Καταβολή του μεριδίου για το 199 ... εκ μέρους ... (κράτος) για τον προϋπολογισμό εγκατάστασης του συστήματος πληροφοριών ΣένγκενΠΟΣΟ: ... γαλλικά φράγκαΔΙΚΑΙΟΥΧΟΣ: Υπουργείο Εσωτερικών, Διεύθυνση Διαβιβάσεων και Πληροφορικής - Minstère de l'Intérieur, Direction des transmissions et de l'informatique.3. Καταβαλλόμενη δαπάνη από κράτος μέλος άλλο από τη ΓαλλίαΣε περίπτωση που ένα κράτος μέλος ή ένα κράτος της συμφωνίας συνεργασίας, σε συμφωνία με όλα τα υπόλοιπα συμβαλλόμενα μέρη και με τα κράτη της συμφωνίας συνεργασίας, θα επιβαρυνόταν άμεσα με μέρος του κόστους εγκαταστάσεως του C.SIS, η δαπάνη αυτή θα κατανεμηθεί μεταξύ των συμβαλλομένων μερών ακολουθώντας αναλογία όμοια με αυτήν που θεσπίστηκε από τη γαλλική πλευρά για το έτος εκτελέσεως της δαπάνης.Το κράτος μέλος που ανέλαβε άμεσα αυτή τη δαπάνη ή το κράτος της συμφωνίας συνεργασίας, σε περίπτωση που το εν λόγω κράτος έχει αναλάβει τη δαπάνη αυτή, θα ανακοινώσει στη Γαλλική Δημοκρατία, η οποία θα επωμισθεί την κάλυψη, τη συμμετοχή κάθε συμβαλλομένου μέρους και κάθε κράτους της συμφωνίας συνεργασίας κατά τους προβλεπόμενους στον παρόντα κανονισμό όρους.Η γαλλική πλευρά θα εξοφλήσει την καταβληθείσα δαπάνη ευθύς ως συγκεντρώσει τις οφειλόμενες σχετικά συμμετοχές των υπολοίπων συμβαλλομένων μερών και των κρατών της συμφωνίας συνεργασίας.ΤΙΤΛΟΣ IIIΠΡΟΫΠΟΛΟΓΙΣΜΟΣ ΛΕΙΤΟΥΡΓΙΑΣΤο γαλλικό κράτος φέρει τα βάρη της λειτουργίας του C.SIS σύμφωνα με τους κανόνες του γαλλικού δημοσιονομικού δικαίου. Τα ποσά για το μερίδιο κάθε κράτους μέλους και κάθε κράτους της συμφωνίας συνεργασίας προσδιορίζονται σύμφωνα με τις διαδικασίες του τίτλου I σημείο 1 και εκδίδονται από τη γαλλική πλευρά σε γαλλικά φράγκα.1. Κατάρτιση του προϋπολογισμού λειτουργίαςΤο σχέδιο του προϋπολογισμού για τη λειτουργία του C.SIS προετοιμάζεται το προηγούμενο της εκτελέσεώς του έτος από τη γαλλική πλευρά. Τίθεται προς γνωμοδότηση στην κεντρική ομάδα και υποβάλλεται προς έγκριση στην εκτελεστική επιτροπή τουλάχιστον έξι μήνες προ της ενάρξεως του οικονομικού έτους.Το σχέδιο αυτό λαμβάνει υπόψη, στο μέτρο του δυνατού, τις ενδείξεις που περιλαμβάνει το σχέδιο πολυετούς πρόβλεψης για την εγκατάσταση και τη λειτουργία του SIS.Το σχέδιο συνοδεύεται από έγγραφα δικαιολογητικά των προβλεπομένων δαπανών.Ο προϋπολογισμός εγκρίνεται με ομοφωνία από τα συμβαλλόμενα μέρη.Σε περίπτωση αρνήσεως εγκρίσεως του προϋπολογισμού, η γαλλική πλευρά ετοιμάζει τον επόμενο μήνα νέο σχέδιο το οποίο υποβάλλεται αμέσως προς έγκριση στην εκτελεστική επιτροπή κατόπιν γνωμοδοτήσεως της κεντρικής ομάδας.Στο διάστημα που μεσολαβεί μεταξύ των δύο συζητήσεων ή σε περίπτωση αρνήσεως εγκρίσεως, η γαλλική πλευρά δύναται να ζητήσει τις συνεισφορές από τα κράτη μέλη και τα κράτη της συμφωνίας συνεργασίας και να ξεκινήσει την εκτέλεση του προϋπολογισμού προσωρινά με δωδεκατημόρια, βάσει των πιστώσεων που είχαν εγκριθεί κατά το προηγούμενο οικονομικό έτος και μέχρι την έγκριση του τρέχοντος προϋπολογισμού.Η γαλλική πλευρά δύναται να προτείνει στην εκτελεστική επιτροπή σχέδιο διορθωτικού προϋπολογισμού. Αυτό της υποβάλλεται προς έγκριση, μετά από γνωμοδότηση της κεντρικής ομάδας.Το ενδεχόμενο έλλειμμα ή πλεόνασμα που εμφανίζεται κατά τη διάρκεια του οικονομικού έτους ισοσκελίζεται υποχρεωτικά κατά την εκτέλεση του προϋπολογισμού της επόμενης χρήσεως.2. Τρόπος καλύψεωςΗ απόφαση σχετικά με την έγκριση του προϋπολογισμού από την εκτελεστική επιτροπή, αρμοδίως κοινοποιημένη σε όλα τα συμβαλλόμενα μέρη και στα κράτη της συμφωνίας συνεργασίας από την εν ενεργεία προεδρία, θεμελιώνει δικαίωμα απαιτήσεως των συμμετοχών των κρατών μελών και των κρατών της συμφωνίας συνεργασίας.Προς τούτο, το γαλλικό κράτος απευθύνει προς κάθε κράτος μέλος και κάθε κράτος της συμφωνίας συνεργασίας έκκληση να καλύψει τη συμμετοχή του και αποστέλλει αντίγραφο στην προεδρία.Τα συμβαλλόμενα μέρη και τα κράτη της συμφωνίας συνεργασίας εξοφλούν το σύνολο της συμμετοχής των μέχρι την 30ή Απριλίου του τρέχοντος οικονομικού έτους.Εάν ένα συμβαλλόμενο μέρος δεν ικανοποιεί μέχρι την ημερομηνία αυτή τις οικονομικές του υποχρεώσεις, εφαρμόζονται οι ισχύοντες κοινοτικοί κανόνες περί επιτοκίων για την καθυστέρηση στην καταβολή των συνεισφορών στον κοινοτικό προϋπολογισμό. Οι εν λόγω κανόνες εφαρμόζονται κατ' αναλογία εάν ένα κράτος της συμφωνίας συνεργασίας δεν ανταποκρίνεται εγκαίρως στις οικονομικές του υποχρεώσεις.Η γαλλική πλευρά απευθύνει τις αιτήσεις εξοφλήσεως σε κάθε κράτος μέλος, μέσω των διοικήσεων τα στοιχεία των οποίων της έχουν γνωστοποιηθεί, στην αρχή του έτους εκτελέσεως του εγκριθέντος προϋπολογισμού λειτουργίας.Στην επιστολή θα υπενθυμίζονται:- η νομική βάση της αιτήσεως εξοφλήσεως,- το ποσό του προϋπολογισμού λειτουργίας, όπως έχει εγκριθεί από την εκτελεστική επιτροπή για το συγκεκριμένο έτος.Η επιστολή αυτή θα συνοδεύεται από ανακεφαλαιωτικό πίνακα με τα μερίδια κάθε κράτους της συμφωνίας συνεργασίας, τα οποία έχουν υπολογισθεί βάσει του ακαθάριστου εγχώριου προϊόντος και από ανακεφαλαιωτικό πίνακα με τα μερίδια κάθε κράτους στον προϋπολογισμό λειτουργίας, αναλόγως του μεριδίου ΦΠΑ του εν λόγω κράτους στο C.SIS. Θα επισυνάπτεται επίσης πίνακας υπολογισμού του μέρους του ακαθάριστου εγχώριου προϊόντος και του μέρους ΦΠΑ στο C.SIS για το έτος εκτελέσεως της δαπάνης.Για να εξασφαλιστεί η ποιότητα του λογιστικού ελέγχου των πληρωμών, είναι σημαντικό όπως η καταβολή της συμμετοχής κάθε κράτους συνοδεύεται από σημείωμα με τις ακόλουθες ενδείξεις:ΘΕΜΑ: Καταβολή του μεριδίου για το 199 ... εκ μέρους ... (κράτος) για τον προϋπολογισμό λειτουργίας του συστήματος πληροφοριών ΣένγκενΠΟΣΟ: ... γαλλικά φράγκαΔΙΚΑΙΟΥΧΟΣ: Υπουργείο Εσωτερικών, Διεύθυνση Διαβιβάσεων και Πληροφορικής - Ministère de l' Intérieur, Direction des transmissions et de l' informatique.Τα κράτη μέλη και τα κράτη της συμφωνίας συνεργασίας δύνανται να προκαταβάλουν ποσό για να καλύψουν εκ των προτέρων τις προβλέψεις δαπανών περισσοτέρων οικονομικών ετών.ΤΙΤΛΟΣ IVΕΓΚΡΙΣΗ ΤΩΝ ΛΟΓΑΡΙΑΣΜΩΝΣτην αρχή κάθε οικονομικού έτους η γαλλική πλευρά θα παρουσιάζει στα κράτη, βάσει των κειμένων διατάξεων του οικονομικού κανονισμού, έγγραφο αναγκαίο για την έγκριση των λογαριασμών της προηγούμενης χρήσεως από την εκτελεστική επιτροπή, κατόπιν γνωμοδοτήσεως της κεντρικής ομάδας.Το έγγραφο θα περιλαμβάνει:1. Για τον προϋπολογισμό εγκαταστάσεως- την κατάσταση των δαπανών που πραγματοποιήθηκαν το προηγούμενο έτος από γαλλικής πλευράς και, ενδεχομένως, τις ανειλημμένες δαπάνες από τα άλλα μέρη ή από τα κράτη της συμφωνίας συνεργασίας στο πλαίσιο των διατάξεων του τίτλο II σημείο 3 του παρόντος κανονισμού,- το ποσό και τον επιμερισμό των καλύψεων που πραγματοποιήθηκαν για το ταμείο συνδρομής καθώς και τα ποσά που ενδεχομένως απομένουν να καλυφθούν για κάθε κράτος.2. Για τον προϋπολογισμό λειτουργίας- την κατάσταση των δαπανών της προηγούμενης χρήσεως. Ο πίνακας θα λαμβάνει υπόψη το έλλειμμα ή πλεόνασμα που διαπιστώθηκε σε σχέση με το εγκριθέν σχέδιο προϋπολογισμού, σύμφωνα με τον τίτλο III σημείο 1 του κανονισμού, ώστε να καταλογιστούν ή να επιστραφούν τα αντίστοιχα ποσά στα κράτη,- το ποσό και τον επιμερισμό των καλύψεων που πραγματοποιήθηκαν για το ταμείο συνδρομής καθώς και τα ποσά που ενδεχομένως απομένουν να καλυφθούν για κάθε κράτος.Το έγγραφο αυτό θα θεωρηθεί από τον οικονομικό ελεγκτή του γαλλικού Υπουργείου Εσωτερικών. Θα διανεμηθεί προς όλα τα συμβαλλόμενα μέρη και τα κράτη της συμφωνίας συνεργασίας από την εν ενεργεία προεδρία.Η έγκριση του εγγράφου αυτού από την εκτελεστική επιτροπή ισοδυναμεί με απαλλαγή της Γαλλικής Δημοκρατίας από τους οικονομικούς λογαριασμούς τους οποίους παρουσίασε για τη συγκεκριμένη χρήση. Η έγκριση αυτή θα πρέπει να δίδεται κατά το πρώτο τρίμηνο που έπεται του συγκεκριμένου οικονομικού έτους.Θα επισυναφθεί στο παράρτημα πίνακας με τα μερίδια κάθε κράτους για το προσεχές οικονομικό έτος. Ο υπολογισμός του θα γίνει σύμφωνα με τις διαδικασίες που προσδιορίζονται στον τίτλο I σημείο 1 του παρόντος κανονισμού.Όταν ένα κράτος έχει επιλέξει να απαλλαγεί εν λόγω ή εν μέρει από τη συνεισφορά του μέσω προκαταβολής, το έγγραφο θα πιστοποιεί το χρεωστικό υπόλοιπο αφού αφαιρεθούν τα οφειλόμενα για το συγκεκριμένο οικονομικό έτος ποσά.Η παρούσα δήλωση θα αρχίσει να ισχύει όταν όλα τα κράτη μέλη της σύμβασης εφαρμογής θα έχουν ανακοινώσει ότι οι απαιτούμενες από την εσωτερική των έννομη τάξη διαδικασίες, οι οποίες προσδίδουν στις διατάξεις αυτές εκτελεστική ισχύ στο έδαφός τους, έχουν ολοκληρωθεί.


title: 2014/331/ΕΕ: Απόφαση του Συμβουλίου, της 14ης Απριλίου 2014 , για την υπογραφή εξ ονόματος της Ευρωπαϊκής Ένωσης και για την προσωρινή εφαρμογή της συμφωνίας μεταξύ της Ευρωπαϊκής Ένωσης και της Δημοκρατίας των Σεϋχελλών σχετικά με την πρόσβαση των αλιευτικών σκαφών υπό σημαία Σεϋχελλών στα ύδατα και στους θαλάσσιους βιολογικούς πόρους της Μαγιότ που υπάγονται στη δικαιοδοσία της Ευρωπαϊκής Ένωσης

text:
               6.6.2014

               EL

               Επίσημη Εφημερίδα της Ευρωπαϊκής Ένωσης

               L 167/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Απριλίου 2014
   για την υπογραφή εξ ονόματος της Ευρωπαϊκής Ένωσης και για την προσωρινή εφαρμογή της συμφωνίας μεταξύ της Ευρωπαϊκής Ένωσης και της Δημοκρατίας των Σεϋχελλών σχετικά με την πρόσβαση των αλιευτικών σκαφών υπό σημαία Σεϋχελλών στα ύδατα και στους θαλάσσιους βιολογικούς πόρους της Μαγιότ που υπάγονται στη δικαιοδοσία της Ευρωπαϊκής Ένωσης

      (2014/331/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Συμβούλιο εξέδωσε την απόφαση 2012/419/ΕΕ (1), σχετικά με την τροποποίηση, με ισχύ από την 1η Ιανουαρίου 2014, του καθεστώτος της Μαγιότ έναντι της Ευρωπαϊκής Ένωσης. Από την ημερομηνία εκείνη η Μαγιότ έπαυσε να είναι υπερπόντια χώρα ή έδαφος και έγινε εξόχως απόκεντρη περιοχή της Ένωσης κατά την έννοια του άρθρου 349 της Συνθήκης για τη λειτουργία της Ευρωπαϊκής Ένωσης (ΣΛΕΕ).

               (2)

               Το Συμβούλιο εξουσιοδότησε την Επιτροπή να διαπραγματευθεί, εξ ονόματος της Ένωσης, συμφωνία με τη Δημοκρατία των Σεϋχελλών σχετικά με την πρόσβαση των αλιευτικών σκαφών υπό σημαία Σεϋχελλών στα ύδατα και στους θαλάσσιους βιολογικούς πόρους της Ένωσης, ιδίως στην αποκλειστική οικονομική ζώνη στα ανοικτά της Μαγιότ.

               (3)

               Μετά το πέρας των διαπραγματεύσεων αυτών μονογραφήθηκε στις 15 Νοεμβρίου 2013 η συμφωνία μεταξύ της Ευρωπαϊκής Ένωσης και της Δημοκρατίας των Σεϋχελλών σχετικά με την πρόσβαση των αλιευτικών σκαφών υπό σημαία Σεϋχελλών στα ύδατα και στους θαλάσσιους βιολογικούς πόρους της Μαγιότ που υπάγονται στη δικαιοδοσία της Ευρωπαϊκής Ένωσης («συμφωνία»).

               (4)

               Προκειμένου οι αρχές της Μαγιότ να εφαρμόζουν τους κανόνες της κοινής αλιευτικής πολιτικής, από την ημερομηνία κατά την οποία η Μαγιότ καθίσταται εξόχως απόκεντρη περιοχή, είναι ανάγκη να τεθούν σε εφαρμογή το κατάλληλο διοικητικό πλαίσιο, οι δραστηριότητες ελέγχου, η υλική υποδομή και να δημιουργηθούν οι κατάλληλες ικανότητες. Αυτό θα συμβάλει επίσης στην τήρηση των διεθνών υποχρεώσεων της Ένωσης σχετικά με την υποβολή εκθέσεων.

               (5)

               Θα πρέπει να παρασχεθούν τα απαραίτητα οικονομικά μέσα στις αλιευτικές αρχές της Μαγιότ, που θα προκύψουν από τα τέλη που θα καταβάλλουν οι εφοπλιστές απευθείας στη Μαγιότ. Μια τέτοια λύση είναι ακόμα περισσότερο πρόσφορη λόγω της στενής σχέσης που ανεπτύχθη ανάμεσα στον στόλο των Σεϋχελλών και στην τοπική κοινότητα της γαλλικής εξόχως απόκεντρης περιοχής της Μαγιότ. Τα αλιευτικά υπό σημαία Σεϋχελλών αλιεύουν στα ύδατα της Μαγιότ εδώ και αρκετά χρόνια με συμφωνία ανάμεσα στη Μαγιότ και στους πλοιοκτήτες, οι οποίοι καταβάλλουν τέλη αδείας στη Μαγιότ για να αλιεύουν στα ύδατά της. Για να μπορέσουν να συνεχιστούν η αλιεία και τα οφέλη που αποφέρει στη Μαγιότ, όλες οι πληρωμές οι σχετικές με τις άδειες και τα αλιεύματα υπό την παρούσα συμφωνία περιέρχονται αμέσως στην τοπική κοινωνία της Μαγιότ.

               (6)

               Η συμφωνία θα πρέπει να υπογραφεί.

               (7)

               Για να εξασφαλισθεί το ταχύτερο δυνατόν η συνέχιση των αλιευτικών δραστηριοτήτων των αλιευτικών σκαφών της Δημοκρατίας των Σεϋχελλών, η συμφωνία θα πρέπει να εφαρμοστεί προσωρινά μέχρι να τελειώσουν οι διαδικασίες σύναψής της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή της συμφωνίας για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας των Σεϋχελλών εγκρίνεται, εξ ονόματος της Ένωσης, με την επιφύλαξη της σύναψής της.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   1.   Η Γαλλία εξουσιοδοτείται να εισπράττει, για λογαριασμό της εξόχως απόκεντρης περιοχής Μαγιότ, τα τέλη που αφορούν τις άδειες και τα αλιεύματα καθώς και άλλα τέλη που οφείλονται από τους διαχειριστές των σκαφών Σεϋχελλών σε σχέση με τη χορήγηση πρόσβασης στην αλιεία εντός των υδάτων της ΕΕ γύρω από τη Μαγιότ σύμφωνα με τις διατάξεις του κεφαλαίου III τμήμα 1 παράγραφοι 8 και 9 και του τμήματος 2 του παραρτήματος της συμφωνίας. Τα έσοδα αυτά θα χρησιμοποιούνται από τη Γαλλία για τη θέσπιση κατάλληλου διοικητικού πλαισίου, για την ανάπτυξη δραστηριοτήτων ελέγχου και υλικής υποδομής και για τη δημιουργία των κατάλληλων ικανοτήτων όσον αφορά τη διαχείριση στη Μαγιότ ώστε αυτή να ανταποκριθεί στις απαιτήσεις της ΚΑΠ.
   2.   Τα στοιχεία του τραπεζικού λογαριασμού παρέχονται στην Επιτροπή από τη Γαλλία.
   3.   Στο τέλος κάθε έτους εφαρμογής της παρούσας συμφωνίας, η Γαλλία διαβιβάζει στην Επιτροπή αναλυτική έκθεση σχετικά με τις πληρωμές που πραγματοποιήθηκαν από τα σκάφη που επιτρέπεται να αλιεύουν και σχετικά με τη χρησιμοποίηση των σχετικών εσόδων.
   Άρθρο 3
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 4
   Η συμφωνία εφαρμόζεται προσωρινά από την ημερομηνία υπογραφής της μέχρι να ολοκληρωθούν οι διαδικασίες σύναψής της.
   Άρθρο 5
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 14 Απριλίου 2014.

            Για το Συμβούλιο

            Ο Πρόεδρος

         Α. ΤΣΑΥΤΆΡΗΣ

      (1)  Απόφαση 2012/419/ΕΕ του Ευρωπαϊκού Συμβουλίου, της 11ης Ιουλίου 2012, σχετικά με την τροποποίηση του καθεστώτος της Μαγιότ έναντι της Ευρωπαϊκής Ένωσης (ΕΕ L 204 της 31.7.2012, σ. 131).


title: 2008/199/ΕΚ: Απόφαση του Συμβουλίου, της 28ης Φεβρουαρίου 2008 , σχετικά με τη σύναψη πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, προκειμένου να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση

text:
               5.3.2008

               EL

               Επίσημη Εφημερίδα της Ευρωπαϊκής Ένωσης

               L 60/33

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 28ης Φεβρουαρίου 2008
   σχετικά με τη σύναψη πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, προκειμένου να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση
   (2008/199/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300 παράγραφος 2 πρώτο εδάφιο δεύτερη φράση και το άρθρο 300 παράγραφος 3 δεύτερο εδάφιο,
   την πράξη προσχωρήσεως του 2005, και ιδίως το άρθρο 6 παράγραφος 2,
   την πρόταση της Επιτροπής,
   τη σύμφωνη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Το πρωτόκολλο της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, προκειμένου να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση, υπεγράφη εξ ονόματος της Ευρωπαϊκής Κοινότητας και των κρατών μελών της στις 26 Νοεμβρίου 2007.

               (2)

               Πρέπει να εγκριθεί το πρωτόκολλο,

         ΑΠΟΦΑΣΙΖΕΙ:
   Άρθρο μόνο
   Εγκρίνεται εξ ονόματος της Ευρωπαϊκής Κοινότητας και των κρατών μελών της το πρωτόκολλο της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, προκειμένου να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση (1).

      Βρυξέλλες, 28 Φεβρουαρίου 2008.

            Για το Συμβούλιο

            Ο Πρόεδρος

         D. MATE

      (1)  ΕΕ L 312 της 30.11.2007, σ. 33.


title: Απόφαση του Συμβουλίου, της 12ης Ιουνίου 2014 , για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για τη Γαλλία

text:
               18.6.2014

               EL

               Επίσημη Εφημερίδα της Ευρωπαϊκής Ένωσης

               C 186/5

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Ιουνίου 2014
   για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για τη Γαλλία
   2014/C 186/06
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, για την ίδρυση Ευρωπαϊκού Οργανισμού για την Ασφάλεια και την Υγεία στην Εργασία (1), και ιδίως το άρθρο 8,
   Έχοντας υπόψη τον κατάλογο υποψηφίων που υπέβαλαν στο Συμβούλιο οι κυβερνήσεις των κρατών μελών και οι οργανώσεις των εργαζομένων και των εργοδοτών,
   Έχοντας υπόψη τους καταλόγους των τακτικών και των αναπληρωματικών μελών της συμβουλευτικής επιτροπής για την ασφάλεια και την υγεία στον χώρο εργασίας,
   Εκτιμώντας τα ακόλουθα:

               (1)

               Με την απόφαση της 2ας Δεκεμβρίου 2013 (2) το Συμβούλιο διόρισε τα τακτικά και αναπληρωματικά μέλη του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για την περίοδο έως τις 7 Νοεμβρίου 2016.

               (2)

               Η οργάνωση των εργοδοτών BUSINESSEUROPE υπέβαλε υποψηφιότητες για την πλήρωση δύο θέσεων.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται τακτικά και αναπληρωματικά μέλη του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για την περίοδο έως τις 7 Νοεμβρίου 2016:
   ΙΙΙ.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Κράτος

               Μέλος

               Αναπληρωματικό μέλος

               Γαλλία

               κα Nathalie BUET

               κ. Patrick LÉVY

         Άρθρο 2
   Το Συμβούλιο θα προβεί σε μεταγενέστερη ημερομηνία στον διορισμό των τακτικών και αναπληρωματικών μελών για τα οποία δεν έχουν ακόμη υποβληθεί υποψηφιότητες.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 12 Ιουνίου 2014.

            Για το Συμβούλιο

            Ο Πρόεδρος

         Γ. ΜΑΝΙΑΤΗΣ

      (1)  ΕΕ L 216 της 20.8.1994, σ. 1.

      (2)  Απόφαση 2013/C 360/07 του Συμβουλίου, της 2ας Δεκεμβρίου 2013, για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία (ΕΕ C 360 της 10.12.2013, σ. 8).


title: Απόφαση της Εποπτεύουσας Αρχής της ΕΖΕΣ αριθ. 83/15/COL, της 18ης Μαρτίου 2015, σχετικά με τη συνοχή ορισμένων στόχων περιλαμβανόμενων στα εθνικά σχέδια ή τα σχέδια λειτουργικού τμήματος εναέριου χώρου που υποβλήθηκαν σύμφωνα με τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου με τους στόχους επιδόσεων σε κλίμακα Ένωσης για τη δεύτερη περίοδο αναφοράς [2016/1418]

text:
               25.8.2016

               EL

               Επίσημη Εφημερίδα της Ευρωπαϊκής Ένωσης

               L 230/45

         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 83/15/COL
   της 18ης Μαρτίου 2015
   σχετικά με τη συνοχή ορισμένων στόχων περιλαμβανόμενων στα εθνικά σχέδια ή τα σχέδια λειτουργικού τμήματος εναέριου χώρου που υποβλήθηκαν σύμφωνα με τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου με τους στόχους επιδόσεων σε κλίμακα Ένωσης για τη δεύτερη περίοδο αναφοράς [2016/1418]
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη την πράξη που αναφέρεται στο στοιχείο 66κ του παραρτήματος XIII της συμφωνίας ΕΟΧ [κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού («κανονισμός-πλαίσιο») (1)], όπως προσαρμόστηκε στη συμφωνία ΕΟΧ με το πρωτόκολλο 1 αυτής, και ιδίως το άρθρο 11 παράγραφος 3 στοιχείο γ),
   Εκτιμώντας τα ακόλουθα:

               (1)

               Σύμφωνα με τον κανονισμό-πλαίσιο, το Βασίλειο της Νορβηγίας («Νορβηγία») οφείλει να καταρτίσει εθνικό σχέδιο ή σχέδιο λειτουργικού τμήματος εναερίου χώρου («FAB»), καθώς και δεσμευτικούς εθνικούς στόχους ή στόχους σε επίπεδο λειτουργικών τμημάτων εναέριου χώρου, εξασφαλίζοντας συνοχή με τους στόχους επιδόσεων σε κλίμακα Ένωσης. Ο εν λόγω κανονισμός προβλέπει επίσης ότι η Εποπτεύουσα αρχή της ΕΖΕΣ («η Αρχή») οφείλει να εκτιμήσει τη συνοχή των στόχων αυτών με βάση τα κριτήρια αξιολόγησης που περιέχει το άρθρο 11 παράγραφος 6 στοιχείο δ), καθώς και ότι η Αρχή δύναται να αποφασίσει να διατυπώσει συστάσεις σε περίπτωση που διαπιστώσει ότι δεν πληρούνται αυτά τα κριτήρια. Εν προκειμένω, καθορίσθηκαν λεπτομερείς κανόνες στην πράξη που αναφέρεται στο σημείο 66κδστ του παραρτήματος XIII της συμφωνίας ΕΟΧ [εκτελεστικός κανονισμός (ΕΕ) αριθ. 390/2013 της Επιτροπής] (2) («κανονισμός επιδόσεων»), όπως προσαρμόστηκε στη συμφωνία ΕΟΧ με το πρωτόκολλο 1 αυτής.

               (2)

               Στόχοι επιδόσεων σε κλίμακα Ένωσης για τα κύρια πεδία επιδόσεων της ασφάλειας πτήσεων, του περιβάλλοντος, της χωρητικότητας και της οικονομικής απόδοσης για τη δεύτερη περίοδο αναφοράς (2015-2019) εκδόθηκαν με την εκτελεστική απόφαση 2014/132/ΕΕ της Επιτροπής (3) και ενσωματώθηκαν στο στοιχείο 66κδε του παραρτήματος XIII της συμφωνίας ΕΟΧ.

               (3)

               Η Νορβηγία υπέβαλε στην Αρχή τα σχέδια επιδόσεων σε επίπεδο FAB, μαζί με τα λοιπά κράτη μέλη που αποτελούν μέρος λειτουργικού τμήματος εναέριου χώρου της Βόρειας Ευρώπης («NEFAB»), με επιστολή της 17ης Ιουλίου 2014 (έγγραφο αριθ. 716241). Το σχέδιο τροποποιήθηκε στη συνέχεια με διορθωτικά, από αυτά δε το τελευταίο εστάλη στις 14 Νοεμβρίου 2014. Για την αξιολόγηση, η Αρχή βασίστηκε στις πλέον πρόσφατες πληροφορίες που διαβιβάσθηκαν.

               (4)

               Ο φορέας επανεξέτασης των επιδόσεων, ο οποίος έχει αναλάβει να επικουρεί την Αρχή στην εφαρμογή του μηχανισμού επιδόσεων σύμφωνα με το άρθρο 3 του κανονισμού επιδόσεων, υπέβαλε στις 7 Οκτωβρίου 2014 στην Αρχή μια πρώτη έκθεση αξιολόγησης και επικαιροποιημένη έκδοσή της στις 15 Δεκεμβρίου 2014. Επιπλέον, η Αρχή έλαβε από τον φορέα επανεξέτασης των επιδόσεων εκθέσεις με βάση πληροφορίες των εθνικών εποπτικών αρχών για την παρακολούθηση των σχεδίων και των στόχων επιδόσεων σύμφωνα με το άρθρο 18 παράγραφος 4 του κανονισμού επιδόσεων.

               (5)

               Σχετικά με το κύριο πεδίο επιδόσεων της ασφάλειας πτήσεων, αξιολογήθηκε η συνοχή των στόχων που υπέβαλε η Νορβηγία, όσον αφορά τα κράτη του λειτουργικού τμήματος NEFAB, σχετικά με την αποτελεσματικότητα της διαχείρισης της ασφάλειας πτήσεων και την εφαρμογή της κατάταξης σοβαρότητας με βάση τη μεθοδολογία του εργαλείου ανάλυσης της επικινδυνότητας («RAT»), σύμφωνα με τις αρχές που ορίζονται στο σημείο 2 του παραρτήματος IV του κανονισμού επιδόσεων. Από την αξιολόγηση προέκυψε ότι οι στόχοι που υπέβαλε η Νορβηγία, όσον αφορά το λειτουργικό τμήμα NEFAB, είναι σύμφωνοι με τους σχετικούς στόχους επιδόσεων σε κλίμακα Ένωσης.

               (6)

               Όσον αφορά το κύριο πεδίο επιδόσεων του περιβάλλοντος, αξιολογήθηκε η συνοχή των στόχων που υπέβαλε η Νορβηγία, όσον αφορά τα κράτη του λειτουργικού τμήματος NEFAB, σύμφωνα με τις αρχές που ορίζονται στο σημείο 3 του παραρτήματος IV του κανονισμού επιδόσεων. Για την αξιολόγηση χρησιμοποιούνται οι σχετικές τιμές αναφοράς FAB για την απόδοση της πραγματικής πορείας πτήσης σε οριζόντια διαδρομή, οι οποίες εάν εφαρμοσθούν, διασφαλίζουν την επίτευξη των στόχων επιδόσεων σε κλίμακα Ένωσης, όπως έχουν υπολογισθεί από τον διαχειριστή δικτύου και περιέχονται στο σχέδιο λειτουργιών δικτύου (2014-2018/2019) στην πιο πρόσφατη έκδοση του Ιουνίου του 2014 («σχέδιο λειτουργιών δικτύου»). Η αξιολόγηση αυτή κατέδειξε ότι οι στόχοι που υπέβαλε η Νορβηγία, όσον αφορά το λειτουργικό τμήμα NEFAB, συνάδουν με τους σχετικούς στόχους επιδόσεων σε κλίμακα Ένωσης.

               (7)

               Όσον αφορά το κύριο πεδίο επιδόσεων της χωρητικότητας, αξιολογήθηκε η συνοχή των στόχων που υπέβαλε η Νορβηγία, όσον αφορά τα κράτη του λειτουργικού τμήματος NEFAB, σχετικά με την καθυστέρηση της διαχείρισης της ροής της εναέριας κυκλοφορίας κατά τη διαδρομή (ATFM), σύμφωνα με τις αρχές που ορίζονται στο σημείο 4 του παραρτήματος IV του κανονισμού επιδόσεων, με χρήση των σχετικών τιμών αναφοράς FAB για τη χωρητικότητα, οι οποίες, όταν εφαρμοσθούν, διασφαλίζουν την επίτευξη των στόχων επιδόσεων σε κλίμακα Ένωσης, όπως υπολογίσθηκαν από τον διαχειριστή δικτύου και περιλαμβάνονται στο σχέδιο λειτουργιών δικτύου. Από την αξιολόγηση προέκυψε ότι οι στόχοι που υπέβαλε η Νορβηγία, όσον αφορά το λειτουργικό τμήμα NEFAB, συνάδουν με τους σχετικούς στόχους επιδόσεων σε κλίμακα Ένωσης.

               (8)

               Όσον αφορά το κύριο πεδίο επιδόσεων της οικονομικής απόδοσης, αξιολογήθηκαν οι στόχοι εκφρασμένοι σε καθορισμένο κόστος μονάδας κατά τη διαδρομή που υπέβαλε η Νορβηγία, όσον αφορά τις χώρες του λειτουργικού τμήματος NEFAB, σύμφωνα με τις αρχές που ορίζονται στο σημείο 5, σε συνδυασμό με το σημείο 1 του παραρτήματος IV του κανονισμού επιδόσεων, με βάση την τάση του καθορισμένου κόστους μονάδας κατά τη διαδρομή κατά τη δεύτερη περίοδο αναφοράς και επί του συνδυασμού της πρώτης με τη δεύτερη περίοδο αναφοράς (2012-2019), τον αριθμό μονάδων εξυπηρέτησης (πρόγνωση της κίνησης) και το επίπεδο του καθορισμένου κόστους μονάδας κατά τη διαδρομή σε σύγκριση με τα κράτη με παρεμφερές επιχειρησιακό και οικονομικό περιβάλλον. Η αξιολόγηση αυτή κατέδειξε ότι οι στόχοι που υπέβαλε η Νορβηγία, όσον αφορά το λειτουργικό τμήμα NEFAB, συνάδουν με τους σχετικούς στόχους επιδόσεων σε κλίμακα Ένωσης.

               (9)

               Συνεπώς, η Αρχή κρίνει ότι οι στόχοι που περιλαμβάνονται στα σχέδια επιδόσεων που κατήρτισε η Νορβηγία, όσον αφορά το λειτουργικό τμήμα NEFAB, συνάδουν με τους στόχους επιδόσεων σε κλίμακα Ένωσης και στα τέσσερα κύρια πεδία επιδόσεων.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι στόχοι των σχεδίων επιδόσεων που υποβλήθηκαν από τη Νορβηγία, όσον αφορά το λειτουργικό τμήμα NEFAB, δυνάμει του κανονισμού (ΕΚ) αριθ. 549/2004 και περιλαμβάνονται στο παράρτημα συνάδουν με τους στόχους επιδόσεων σε κλίμακα Ένωσης που καθορίζονται στην εκτελεστική απόφαση 2014/132/ΕΕ για τη δεύτερη περίοδο αναφοράς.
   Άρθρο 2
   Η παρούσα απόφαση απευθύνεται στη Νορβηγία.

      Βρυξέλλες, 18 Μαρτίου 2015.

            Για την Εποπτεύουσα Αρχή της ΕΖΕΣ

         Oda Helen SLETNES

            Πρόεδρος

         Helga JÓNSDÓTTIR

            Μέλος του Σώματος

      (1)  ΕΕ L 96 της 31.3.2004, σ. 1.

      (2)  Εκτελεστικός κανονισμός (ΕΕ) αριθ. 390/2013 της Επιτροπής, της 3ης Μαΐου 2013, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου (ΕΕ L 128 της 9.5.2013, σ. 1).

      (3)  Εκτελεστική απόφαση 2014/132/ΕΕ της Επιτροπής, της 11ης Μαρτίου 2014, σχετικά με τον καθορισμό στόχων επιδόσεων σε κλίμακα Ευρωπαϊκής Ένωσης για το δίκτυο διαχείρισης της εναέριας κυκλοφορίας και τα όρια έγκαιρης προειδοποίησης για τη δεύτερη περίοδο αναφοράς 2015-2019 (ΕΕ L 71 της 12.3.2014, σ. 20).

      ΠΑΡΑΡΤΗΜΑ

         Στόχοι επιδόσεων στα κύρια πεδία επιδόσεων της ασφάλειας πτήσεων, του περιβάλλοντος, της χωρητικότητας και της οικονομικής απόδοσης που περιλαμβάνονται στα εθνικά σχέδια ή τα σχέδια λειτουργικών τμημάτων εναέριου χώρου που υποβλήθηκαν δυνάμει του κανονισμού (ΕΚ) αριθ. 549/2004 και που κρίθηκε ότι συνάδουν με τους στόχους επιδόσεων σε κλίμακα Ένωσης για τη δεύτερη περίοδο αναφοράς

      ΚΥΡΙΟ ΠΕΔΙΟ ΕΠΙΔΟΣΕΩΝ ΤΗΣ ΑΣΦΑΛΕΙΑΣ ΠΤΗΣΕΩΝ
      Αποτελεσματικότητα της διαχείρισης της ασφάλειας πτήσεων και εφαρμογή της κατάταξης σοβαρότητας με βάση τη μεθοδολογία του εργαλείου ανάλυσης της επικινδυνότητας (RAT)

                  Κράτος ΕΖΕΣ

                  ΛΕΙΤΟΥΡΓΙΚΟ ΤΜΗΜΑ ΕΝΑΕΡΙΟΥ ΧΩΡΟΥ (FAB)

                  Αποτελεσματικότητα της διαχείρισης της ασφάλειας πτήσεων

                  % εδάφους RAT σε επίπεδο κράτους

                  % συνολικού RAT σε επίπεδο υπηρεσιών αεροναυτιλίας (ANSP)

                  σε επίπεδο κράτους

                  σε επίπεδο υπηρεσιών αεροναυτιλίας

                  2017

                  2019

                  2017

                  2019

                  SC

                  Άλλοι ΜΟ

                  SMI

                  RI

                  ATMS

                  SMI

                  RI

                  ATMS

                  SMI

                  RI's

                  ATMS

                  SMI

                  RI

                  ATMS

                  Νορβηγία

                  NEFAB

                  C

                  C

                  D

                  90

                  90

                  80

                  100

                  100

                  100

                  95

                  95

                  85

                  100

                  100

                  100

                  [Φινλανδία]

                  [Λετονία]

                  [Εσθονία]

            ΚΥΡΙΟ ΠΕΔΙΟ ΕΠΙΔΟΣΕΩΝ ΤΟΥ ΠΕΡΙΒΑΛΛΟΝΤΟΣ
      Απόδοση της πραγματικής πορείας πτήσης σε οριζόντια διαδρομή.

                  Κράτος ΕΖΕΣ

                  ΛΕΙΤΟΥΡΓΙΚΟ ΤΜΗΜΑ ΕΝΑΕΡΙΟΥ ΧΩΡΟΥ (FAB)

                  Περιβάλλον — Στόχος του FAB

                  2019

                  Νορβηγία

                  NEFAB

                  1,22 %

                  [Φινλανδία]

                  [Λετονία]

                  [Εσθονία]

            ΚΥΡΙΟ ΠΕΔΙΟ ΕΠΙΔΟΣΕΩΝ ΤΗΣ ΧΩΡΗΤΙΚΟΤΗΤΑΣ
      Καθυστέρηση της διαχείρισης της ροής της εναέριας κυκλοφορίας κατά τη διαδρομή (ATFM) σε λεπτά/πτήση

                  Κράτος ΕΖΕΣ

                  ΛΕΙΤΟΥΡΓΙΚΟ ΤΜΗΜΑ ΕΝΑΕΡΙΟΥ ΧΩΡΟΥ (FAB)

                  Στόχος χωρητικότητας του FΑΒ κατά τη διαδρομή

                  2015

                  2016

                  2017

                  2018

                  2019

                  Νορβηγία

                  NEFAB

                  0,12

                  0,12

                  0,13

                  0,13

                  0,13

                  [Φινλανδία]

                  [Λετονία]

                  [Εσθονία]

            ΚΥΡΙΟ ΠΕΔΙΟ ΕΠΙΔΟΣΕΩΝ ΤΗΣ ΟΙΚΟΝΟΜΙΚΗΣ ΑΠΟΔΟΣΗΣ
      Επεξήγηση:

                  Κλείδα

                  Αντικείμενο

                  Μονάδες

                  (Α)

                  Συνολικό καθορισμένο κόστος κατά τη διαδρομή

                  (σε ονομαστικούς όρους και σε εθνικό νόμισμα)

                  (Β)

                  Ποσοστό πληθωρισμού

                  (%)

                  (Γ)

                  Δείκτης πληθωρισμού

                  (100 = 2009)

                  (Δ)

                  Συνολικό καθορισμένο κόστος κατά τη διαδρομή

                  (σε πραγματικές τιμές του 2009 και σε εθνικό νόμισμα)

                  (Ε)

                  Σύνολο μονάδων εξυπηρέτησης κατά τη διαδρομή

                  (ΣΜΕΔ)

                  (ΣΤ)

                  Καθορισμένο κόστος μονάδας κατά τη διαδρομή (ΚΚΜ)

                  (σε πραγματικές τιμές του 2009 και σε εθνικό νόμισμα)

            NEFAB

         Ζώνη χρέωσης: Νορβηγία — νόμισμα: NOK

                  2015

                  2016

                  2017

                  2018

                  2019

                  (A)

                  1 006 927 248

                  1 032 667 449

                  1 051 204 724

                  1 064 624 439

                  1 073 048 403

                  (Β)

                  1,6 %

                  1,7 %

                  2,1 %

                  2,5 %

                  2,5 %

                  (Γ)

                  109,5

                  111,4

                  113,7

                  116,6

                  119,5

                  (Δ)

                  919 164 836

                  926 904 186

                  924 136 061

                  913 105 964

                  897 883 922

                  (Ε)

                  2 287 878

                  2 367 954

                  2 438 992

                  2 499 967

                  2 549 966

                  (ΣΤ)

                  401,75

                  391,44

                  378,90

                  365,25

                  352,12


title: Απόφαση του Συμβουλίου, της 7ης Οκτωβρίου 2013 , για τον καθορισμό της θέσης του Συμβουλίου όσον αφορά το σχέδιο διορθωτικού προϋπολογισμού αριθ. 7 της Ευρωπαϊκής Ένωσης για το οικονομικό έτος 2013

text:
               11.10.2013

               EL

               Επίσημη Εφημερίδα της Ευρωπαϊκής Ένωσης

               C 295/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Οκτωβρίου 2013
   για τον καθορισμό της θέσης του Συμβουλίου όσον αφορά το σχέδιο διορθωτικού προϋπολογισμού αριθ. 7 της Ευρωπαϊκής Ένωσης για το οικονομικό έτος 2013
   2013/C 295/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 314, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 106α,
   Τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου της 25ης Οκτωβρίου 2012 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (1), ιδίως το άρθρο 41,
   Εκτιμώντας τα εξής:

               —

               ο γενικός προϋπολογισμός της Ευρωπαϊκής Ένωσης για το οικονομικό έτος 2013 εγκρίθηκε οριστικά στις 12 Δεκεμβρίου 2012 (2),

               —

               στις 25 Ιουλίου 2013 η Επιτροπή υπέβαλε πρόταση που περιείχε το σχέδιο διορθωτικού προϋπολογισμού αριθ. 7 του γενικού προϋπολογισμού για το οικονομικό έτος 2013,

         ΑΠΟΦΑΣΙΖΕΙ:
   Άρθρο μόνο
   Η θέση του Συμβουλίου όσον αφορά το σχέδιο διορθωτικού προϋπολογισμού αριθ. 7 της Ευρωπαϊκής Ένωσης για το οικονομικό έτος 2013 εγκρίθηκε στις 7 Οκτωβρίου 2013.
   Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/

      Λουξεμβούργο, 7 Οκτωβρίου 2013.

            Για το Συμβούλιο

            Ο Πρόεδρος

         J. BERNATONIS

      (1)  ΕΕ L 298, 26.10.2012, σ. 1.

      (2)  EE L 66, 8.3.2013, σ. 1, με διορθωτικό στην ΕΕ L 134, 18.5.2013, σ. 21.


Avis juridique important

|

31991D0051

91/51/ΕΟΚ: Απόφαση του Συμβουλίου της 18ης Δεκεμβρίου 1990 για την υπογραφή της διεθνούς συμφωνίας του 1989 για τη γιούτα και τα είδη από γιούτα

Επίσημη Εφημερίδα αριθ. L 029 της 04/02/1991 σ. 0001 - 0001 Φινλανδική ειδική έκδοση: Κεφάλαιο 11 τόμος 16 σ. 0194  Σουηδική ειδική έκδοση: Κεφάλαιο 11 τόμος 16 σ. 0194

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Δεκεμβρίου 1990 για την υπογραφή της διεθνούς συμφωνίας του 1989 για τη γιούτα και τα είδη από γιούτα ( 91/51/ΕΟΚ ) ΤΟΥ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 116,  την πρόταση της Επιτροπής,  Εκτιμώντας :  ότι η διεθνής συμφωνία του 1989 για τη γιούτα και τα είδη από γιούτα είναι ανοικτή προς υπογραφή από την 1η Ιανουαρίου μέχρι τις 31 Δεκεμβρίου 1990;  ότι όλα τα κράτη μέλη εκδήλωσαν την πρόθεσή τους να υπογράψουν τη συμφωνία αυτή;  ότι πρέπει, επομένως, η Κοινότητα και τα κράτη μέλη της, ενεργώντας ταυτόχρονα, να υπογράψουν τη συμφωνία αυτή,  ΑΠΟΦΑΣΙΖΕΙ :    Αρθρο 1  Η Κοινότητα και τα κράτη μέλη της, ενεργώντας ταυτόχρονα, υπογράφουν τη διεθνή συμφωνία του 1989 για τη γιούτα και τα είδη από γιούτα, σύμφωνα με το άρθρο 37 παράγραφος 1, το αργότερο στις 31 Δεκεμβρίου 1990 .  Αρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία εξ ονόματος της Κοινότητας .  Το κείμενο της συμφωνίας επισυνάπτεται στην παρούσα απόφαση .   Βρυξέλλες, 18 Δεκεμβρίου 1990 .  Για του ΣυμβούλιοΟ ΠρόεδροςG . DE MICHELIS


Avis juridique important

|

31992D0240

92/240/ΕΟΚ: Απόφαση του Συμβουλίου της 28ης Απριλίου 1992 τροποποιητική της απόφασης 90/233/ΕΟΚ για τη θέσπιση διευρωπαϊκού προγράμματος κινητικότητας για πανεπιστημιακές σπουδές (TEMPUS)

Επίσημη Εφημερίδα αριθ. L 122 της 07/05/1992 σ. 0043 - 0043

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 28ης Απριλίου 1992  τροποποιητική της απόφασης 90/233/ΕΟΚ για τη θέσπιση διευρωπαϊκού προγράμματος κινητικότητας για πανεπιστημιακές σπουδές (TEMPUS)  (92/240/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η απόφαση 90/233/ΕΟΚ του Συμβουλίου της 7ης Μαΐου 1990, θεσπίζει το διευρωπαϊκό πρόγραμμα κινητικότητας για πανεπιστημιακές σπουδές (TEMPUS) (1), εφεξής καλούμενο "πρόγραμμα TEMPUS"-  ότι το άρθρο 11 της εν λόγω απόφασης προβλέπει ότι η Επιτροπή υποβάλλει ενδιαμέσως, πριν τις 31 Δεκεμβρίου 1992, έκθεση στο Συμβούλιο για την αξιολόγηση του προγράμματος TEMPUS καθώς και πρόταση για τη συνέχιση ή την προσαρμογήξ του προγράμματος TEMPUS,  πέρα της αρχικής φάσης δοκιμαστικής εφαρμογής-  ότι η πρώτη ετήσια έκθεση για τη λειτουργία του προγράμματος TEMPUS (1η Μαΐου 1990 μέχρι 31 Ιουλίου 1991), μόλις δημοσίευσε η Επιτροπή, επιτρέπει στα μέλη του Ευρωπαϊκού Κοινοβουλίου, του Συμβουλίου και της Οικονομικής και Κοινωνικής Επιτροπής, να  λάβουν γνώση του συνόλου των δραστηριοτήτων που ανέλαβε η Επιτροπή για τη θέση σε εφαρμογή προγράμματος TEMPUS-  ότι η ενδιάμεση έκθεση αξιολόγησης του προγράμματος (TEMPUS) θα είναι διαθέσιμηξ τον Απρίλιο 1992 και κρίνεται σκόπιμο η Επιτροπή να έχει στη διάθεσή της τα αποτελέσματα της μελέτης πριν την κατάρτιση της πρότασης που προβλέπεται στο άρθρο 11 της εν  λόγω απόφασης-  ότι μόνο μία απόφαση για την παράταση της δοκιμαστικής περιόδου ως έχει για ένα ακόμη ακαδημαϊκό έτος επιτρέεπει να διασφαλισθεί ότι το Ευρωπαϊκό Κοινοβούλιο, το Συμβούλιο και η Οικονομική και Κοινωνική Επιτροπή έχουν στη διάθεσή τους αρκετό χρόνο για  να εξετάσουν, με βάση τα αποτελέσματα της αξιολόγησης, τη νέα πρόταση της Επιτροπής, προκειμένου να λάβουν την απόφασή τους έχοντας πλήρη γνώση της κατάστασης,  ότι είναι σημαντικό, προκειμένου να διασφαλισθεί η καλή συνέχιση του προγράμματος TEMPUS, να προσδιορισθεί, το ταχύτερο δυνατό εντός του έτους 1992, το πλαίσιο του προγράμματος για το ακαδημαϊκό έτος 1993/94,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 της απόφασης 90/233/ΕΟΚ αντικαθίσταται με το ακόλουθο κείμενο:  "Άρθρο 1  Το διευρωπαϊκό πρόγραμμα κινητικότητας για πανεπιστημιακές σπουδές, στο εξής αποκαλούμενο "TEMPUS", θεσπίζεται με την παρούσα απόφαση για μια αρχική δοκιμαστική περίοδο τεσσάρων ετών από την 1η Ιουλίου 1990 και υπόκειται στον τρόπο παρακολούθησης και  αξιολόγησης που προβλέπεται στο άρθρο 11". Λουξεμβούργο, 28 Απριλίου 1992. Για το Συμβούλιο  Ο Πρόεδρος  Arlindo MARQUES CUNHA   (1) ΕΕ αριθ. C 11 της 17. 1. 1992, σ. 9. (2) ΕΕ αριθ. C 94 της 13. 4. 1992. (3) ΕΕ αριθ. C 98 της 21. 4. 1992, σ. 3. (4) ΕΕ αριθ. L 131 της 23. 5. 1990, σ. 21.